董慕節逝世︱馬榮成受鐵板神算啟發 「一遇風雲便化龍」成經典作
有「鐵板神算」之稱的命理大師董慕節逝世,家屬透過社交媒體平台證實死訊,享高壽101歲。董慕節原命沈均輝,生前享負盛名,於八九十年代紅極一時,曾為不少名人批命,包括黃霑、倪匡、黃玉郎等,亦是不少娛樂圈與文化界人士批命的指定宗師。其中,香港漫畫傳奇作家馬榮成亦曾請董慕節批命,更受一句「一遇風雲便化龍」啟發,創作代表作品《風雲》,成為當時風靡全港的武俠漫畫名作。
馬榮成曾於文雋網台節目受訪時提及《風雲》的靈感來源,資深電影製作人文雋提到:「知道在玉郎機構有一個氛圍,黃先生與祁先生成日搵人算鐵板神數,搵董慕節,好似你都有算過。」馬榮成表示正因算鐵板神數便有「一遇風雲便化龍」的靈感:「算嗰陣我冇呢個靈感。」續指:「我其實唔係好記得係睇咗(批命)去諗《風雲》,定係諗咗《風雲》再望一望批命。」
馬榮成表示當年在迷惘階段,於是請董慕節批命:「我廿一二歲左右,應該係我正式出版《中華英雄》。因為我出完好迷惘,因為我唔係老闆,但係我覺得我嘅書已經超越咗我偶像黃玉郎啦,咁終點喎係。」亦指請董慕節批命所費不菲:「我都覺得幾貴,我唔記得幾錢,過萬嘅。」
對於董慕節批命的精準度,馬榮成當時於節目上表示:「當年去算嗰陣,反而發生咗嘅係好準,譬如我六親相當準,做過啲咩工作。」時隔四十年,馬榮成則笑言:「而家六張嘢,回頭一望,又未必係全部中晒嘅。」